open-index/open-wikipedia-markdown huggingface dataset:
צדיקין (לבנון)

**צדיקין** (בערבית: **صديقين**, נהגה **ס'ידיקין**), לעיתים **ס'דיקין** או **סדיקין**, היא עיירה קטנה בדרום לבנון, המשתייכת לנפת צור, מחוז דרום לבנון. העיירה ממוקמת 2 ק"מ דרומית לקאנא, ליד הכביש הראשי לתבנין, 12 ק"מ צפונית לגבול ישראל–לבנון.

## היסטוריה
### התקופה העות'מאנית
צדיקין נזכרת ברישומי המס העות'מאניים של שנת 1596 כחלק מנפת תבנין במחוז צפת, ונמנתה בה אוכלוסייה של 46 בתי אב, כולם מוסלמים. תושבי הכפר שילמו שיעור מס קבוע של 25% על מוצרים חקלאיים, כגון חיטה, שעורה, גידולי קיץ, עצי פרי, עיזים וכוורות, בנוסף להכנסות מזדמנות; סך הכל 10,752 אקצ'ה.

בשנת 1875, חוקר ארץ ישראל ויקטור גרן ביקר במקום וכתב: "כאן ראיתי כמה גתות עתיקות חצובות בסלע ושרידי בניין שפיארו לפנים עמודים ודומה שהיה בית-כנסת בימי קדם. אכן הוא היה מכוון מדרום לצפון, ככיוון הרגיל של בתי-הכנסת הקדומים בארץ-ישראל [...]".

בשנת 1881, צדיקין נסקרה במסגרת "סקר ארץ ישראל המערבית" של הקרן לחקר ארץ ישראל. הסוקרים כתבו כי הכפר "בנוי מאבן, ויש בו הרבה בתים הרוסים; חיים בו כ-150 מתואלים; הוא מוקף בתאנים, גנים ואדמה פורייה המתאימה לחקלאות. מקור המים בכפר מבורות מים וממעיין עין אל תוזה". עוד הם ציינו: "יש שרידים של אתר נוצרי קדום בכפר הזה; כמה אבנים מסותתות ועליהן צלבים מפוזרות באתר; יש גם בורות מים חצובים, קברים, בתי בד וגתות. האתר הקדום שכן לצפונו של הכפר בן-זמננו".

### לבנון
במאי 1988, במסגרת המאבק בין שתי המיליציות השיעיות אמל וחזבאללה, תקפו כוחות של אמל את כוחות חזבאללה בצדיקין. לאחר שלושה ימי לחימה, בהם נהרגו כחמישים איש, הצליחו לוחמי אמל לכבוש את העיירה. באותה העת היה זה המעוז האחרון של חזבאללה בדרום לבנון.

בנובמבר 2011 אירע פיצוץ במחסן תחמושת של חזבאללה בחורשה סמוך לעיירה.

ב-19 במאי 2021, במהלך מבצע שומר החומות, שוגרו מצדיקין ארבע רקטות אל עבר צפון הארץ. כיפת ברזל יירטה רקטה אחת, אחרת נפלה בשטח פתוח ושתיים נוספות נפלו בים. צה"ל השיב באש תותחים לכיוון מקור הירי, ככל הנראה בפאתי צדיקין.

## הערות שוליים

קטגוריה:רצועת הביטחון
קטגוריה:מחוז דרום לבנון: יישובים
שאמו נאג' (רוקח)

**שאמו נאג**' (במקור עד 1905 **שאלאמון (שלמה) גרוס**, בהונגרית: **Nagy Samu**; בקטרולאנטהאזה, 20 בדצמבר 1866 – בודפשט, 25 בנובמבר 1945) היה רוקח יהודי-הונגרי, סופר מקצועי בתחום התרופות, עורך עיתונים מקצועיים בתחום הפרמצבטיקה. שאמו נאג' היה איש רב פעלים מהיותו רוקח, מנהל מפעלים וחברות, איש עסקים, יצרן, עד עורך עיתונים. בכ-15 שנים מחייו פעל בטרנסילבניה.

## ביוגרפיה
שלמה גרוס נולד במשפחה יהודית בצפון־מזרח הונגריה כבנם של ישראל גרוס, חקלאי בעל משק מהעיירה נירבקטה ושל אסתר קליין. הוא השלים את בית הספר התיכון שלו בדברצן. את לימודיו העל תיכוניים המשיך באוניברסיטה בבודפשט (כיום שמה אוניברסיטת אטווש לוראנד). הוא נרשם ב-1888, אך קטע את לימודיו והפך למנכ"ל "מפעל סבון M הראשון" באויפשט. (כיום רובע 4 של בודפשט). הוא השלים את לימודיו וקיבל תואר רוקח ב-1891. הוא התמחה בבית המרקחת בשם "השילוש הקדוש" (Szentáromság) של אמיל בודאי בבודפשט.

הוא היה:
* העורך של "כתב העת הפרמצבטי" (1894–1898) (Gyógyszerészeti Közlöny)
* העורך של "הרוקח" A Gyógyszerész) (1914–1895))
* נשיא איגוד בתי הזיקוק לנפט של הונגריה עילית (1910)
* יצרן ואזלין ובנזין
* הבעלים המשותף של בית המרקחת אפוסטול בבודפשט.
* ניהל את בית המרקחת רמן-Remény (תקווה) בטורדה,
* לאחר מלחמת העולם הראשונה, עסק תחילה בהקמת מחסני תרופות להקלת המחסור בתרופות שנוצר לאחר המלחמה
* רוקח בטשנד (1916–1927) וניהל את בית המרקחת בשם "אריה הזהב"
* המייסד והעורך (1923–1928) של כתב העת הרשמי של אזור טרנסילבניה ובאנאט של איגוד הרוקחים הרומני, (1923–1928) בשם Revista Farmaciei - Gyógyszerészeti Folyóirat, שם פרסם מחקר המציג את הביוגרפיה והעבודה של הרופא, הרוקח ופרופסור באוניברסיטה, ראש חוג, ד"ר דיולה אוריינט (קלוז', 1925).
* גם יומן הכיס הדו-לשוני של רוקחים פורסם בפיקוחו (1924–1928)

הוא חזר לבודפשט בשנת 1931 והפך למנהל המשרד של כמה כתבי עת בענייני פרמצבטיקה.

נאג' הובא למנוחות בבית הקברות היהודי ברחוב קוזמה בבודפשט.

## חייו הפרטיים
אשתו הראשונה הייתה מרגיט, בתם של עורך הדין יוז'ף סורגר ושל מריה דויטש, לה נישא ב-21 ביוני 1898 בדברצן. רעייתו השנייה הייתה ארנסטין שלזינגר.

## לקריאה נוספת
* פאל גויאש: חייהם ויצירותיהם של סופרים הונגרים. בודפשט, האגודה ההונגרית של ספרנים וארכיונאים, 1939-2002.
* לקסיקון ספרותי הונגרי ברומניה: סיפורת, כתיבה ציבורית, ספרות מדעית. .
* לקסיקון יהודי הונגרי. 1929. עורך פטר אויווארי. גישה מקוונת

## ראו גם
* ביוגרפיה: כתב עת פרמצבטי, 1925.(Gyógyszerészeti Folyóirat)
* ויאוריקה קוקו: כתבי עת לתרופות טרנסילבניות בין שתי מלחמות העולם. כתב העת קורותנו (Korunk), 12/1982.

## קישורים חיצוניים
* נאג' שאמו ביוגרפיה

## הערות שוליים

קטגוריה:רוקחים יהודים הונגרים
קטגוריה:אנשי עסקים יהודים הונגרים
קטגוריה:עורכי עיתונים יהודים הונגרים
קטגוריה:ניצולי השואה: הונגריה
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1866
קטגוריה:הונגרים שנפטרו ב-1945
המערכת הקונטיננטלית

שמאל|ממוזער|300px|
**המערכת הקונטיננטלית** (בצרפתית: **Blocus continental**) היה אמברגו רחב היקף של נפוליאון הראשון, קיסר צרפת כנגד הממלכה המאוחדת מ-21 בנובמבר 1806 עד 11 באפריל 1814 במהלך המלחמות הנפוליאוניות. נפוליאון הוציא את צו ברלין ב-21 בנובמבר 1806 בתגובה למצור הימי על צרפת שממשלת בריטניה חוקקה ב-16 במאי 1806.  האמברגו הסתיים ב-11 באפריל 1814 לאחר התפטרותו הראשונה של נפוליאון.

חוץ מלהכניע את בריטניה המצור הכלכלי נועד גם לבסס הגמוניה כלכלית ומסחרית צרפתית באירופה.  בתוך צרפת, הטריטוריות החדשות שלה ומדינות הבובה שלה היה שוק כלכלי מאוחד (ללא מחסומים פנימיים או מכסים) בעוד העיוותים הכלכליים נשמרו בגבולות השטחים החדשים. 

צו ברלין אסר על יבוא סחורות בריטיות לכל המדינות החברות במערכת הקונטיננטלית. כל הקשרים עם בריטניה היו אמורים להתנתק, אפילו הדואר. עם זאת הייתה הברחה רבה שהפכה את המערכת הקונטיננטלית לנשק לא יעיל במלחמה כלכלית. נגרם נזק מסוים לכלכלה הבריטית, במיוחד בשנים 1808 ו-1812 אך השליטה הבריטית בים גרמה לסחר חלופי עם צפון ודרום אמריקה. כמו כן גם הברחה בקנה מידה גדול, במיוחד ממלטה שהייתה בשליטה בריטית, עזרה לבריטים למכור את הסחורה שלהם לדרום איטליה.

אובדן בריטניה כשותפת מסחר פגע גם בכלכלות צרפת ובעלות בריתה. ממשלות זועמות התעלמו מהמערכת הקונטיננטלית מה שהוביל להיחלשות הקואליציה של נפוליאון. כשנפוליאון הבין שסחר רב עובר דרך ספרד ורוסיה, הוא פלש לשתי המדינות הללו. כוחותיו סבלו בספרד במהלך מלחמת חצי האי בעוד במקביל הפלישה לרוסיה הסתיימה בכישלון ובנפילת נפוליאון.

## לקריאה נוספת

* 
* 
* 


## קישורים חיצוניים
* 

* "Documents upon the Continental System", from napoleon-series.org


## הערות שוליים

קטגוריה:לוחמה כלכלית
קטגוריה:המלחמות הנפוליאוניות
קטגוריה:נפוליאון
קטגוריה:מלחמת מאה השנים השנייה
קטגוריה:צרפת: היסטוריה צבאית
קטגוריה:צרפת: היסטוריה
קטגוריה:הממלכה המאוחדת: היסטוריה
סלעא (לבנון)

**סלעא** (בערבית: **سلعا**) הוא כפר בנפת צור בדרום לבנון.

## היסטוריה
חוקר ארץ ישראל הצרפתי ויקטור גרן ביקר בכפר בשנת 1875 וכתב כי במקום 250 מתואלים (שיעים לבנונים). הוא ציין כי הוא מצא בכפר גת עתיקה, "מכסה של ארון קבורה עם קרנות", ארון קבורה "אשר באחד מקצותיו יש בליטה גדולה בתבנית מזבח" ובור קבורה גדול. בסמוך לכפר, הוא ראה את שרידיו של כפר קטן שנהרס כמעט עד היסוד, בשם ח'רבת פינון.

בשנת 1881, סלעא נסקר במסגרת "סקר ארץ ישראל המערבית" של הקרן לחקר ארץ ישראל, ותואר כ"כפר, בנוי מאבן ומחומרים טובים, ובו כ-200 [...] מתואלים". עוד נכתב כי במקום מעיין רב שנתי, בנוי באבן. לדברי הסוקרים, זהו אתר עתיק; הם זיהו גבעה מדורגת בטרסות, שישה סרקופגים ושתי בתי בד בקרבת הכפר.

## הערות שוליים

קטגוריה:מחוז דרום לבנון: יישובים
אליפות אוקיאניה בכדורגל נשים 1989

**אליפות אוקיאניה בכדורגל נשים 1989** (באנגלית: **1989 OFC Women's Championship**) היא המהדורה השלישית של האליפות אוקיאניה בכדורגל נשים שארגנה קונפדרציית הכדורגל של אוקיאניה. הטורניר נערך באוסטרליה והתקיים מ-26 במרץ עד ה-1 באפריל 1989. 

באליפות היו אמורות לשחק שש נבחרות - ארבע מאוקיאניה ושתיים מאסיה, אך נבחרת הודו ביטלה את השתתפותה לפני הפתיחה. בנוסף, המארחת אוסטרליה שלחה שתי נבחרות לאליפות - הנבחרת הראשונה שכונתה "Australia Green" ונבחרת המילואים שנקראה "Australia Gold".

האליפות נערכה בפורמט של שלב בתים אחד ושלב נוקאאוט. שתי הנבחרות שדורגו ראשונות בסוף הבית המוקדם העפילו למשחק הגמר, ושתי הנבחרות שסיימו אחריהן העפילו למשחק מכריע על המקום השלישי. בסופו של דבר, רק משחק הגמר התקיים בשלב הנוקאאוט, ואילו המשחק על המקום השלישי בוטל עקב הצפת מים באצטדיון. במשחק הגמר נפגשו ניו זילנד וטאיוואן - האלופה המכהנת. בסיום המשחק, שנערך בבריזבן, ניצחה טאיוואן 0-1 וזכתה בטורניר בפעם השנייה ברציפות. 

## סיבוב ראשון

----

----

----

----

## שלב הנוק-אאוט
### משחק על המקום השלישי

### גמר

קטגוריה:אליפויות אוקיאניה בכדורגל נשים
קטגוריה:תחרויות כדורגל ב-1989
קטגוריה:תחרויות כדורגל באוסטרליה
קטגוריה:1989 באוקיאניה
זכויות עיר

[ממוזער|270x270 פיקסלים| אמנת ה[רובע של פלנסבורג (1284)]]
[ממוזער|270x270 פיקסלים| כיכר מימי הביניים בספישקה סובוטה (Spišská Sobota) שב[סלובקיה (כיום בפופרד). השם הקודם של העיירה פירושו "שבת בספיש" והוא נגזר מהיום בשבוע שבו ניתנה לעיירה זכות לארגן שוק.]]
**זכויות עיר** (או **זכויות רובע**, או **הרשאות ערים**) היו מאפיינים של עיירות אירופה במהלך רוב האלף השני. דיני הערים הנהוגים במרכז אירופה מקורם כנראה במודלים איטלקיים, אשר היו מכוונים לפי מסורת הניהול העצמי של הערים באימפריה הרומית.

מבחינה שיפוטית, רובע (או בורג, burgh) הובדל מהאזור הכפרי באמצעות אמנה של המלך השליט שהגדיר את הפריבילגיות והחוקים. הרשאות נפוצות כללו מסחר (שוק, אחסון סחורות וכו') והקמת גילדות. חלק מההרשאות היו קבועות ומעידות על כך שהיישוב קיבל את הזכות להיקרא עיר (או רובע, burgh), ומכאן המונח "זכויות עיר" או "זכויות רובע" (בגרמנית: Stadtrecht). היה ניתן גם להעניק מידה מסוימת של שלטון עצמי, ייצוג באמצעות אספה והקלות במס, לפעמים עד כדי פטור ממס. היו קיימים מספר רבדים. לדוגמה, בשוודיה, האמנה המלכותית המגדירה רובע אפשרה סחר, אך לא סחר חוץ, שדרש אמנה ברמה גבוהה יותר המעניקה זכות יסוד.

## ראו גם

* זכויות מגדבורג
## קישורים חיצוניים

קטגוריה:גרמניה: היסטוריה
קטגוריה:פולין: היסטוריה
קטגוריה:אוקראינה: היסטוריה
קטגוריה:ליטא: היסטוריה
קטגוריה:שיטות משפט
קטגוריה:מסמכים משפטיים
קטגוריה:מסמכים היסטוריים
עלי מהנא

**עלי ג'מיל מוסטפא מהנא** (בערבית: علي جميل مصطفى مهنا) הוא נשיא בית המשפט החוקתי של הרשות הפלסטינית, כיהן כנשיא בית המשפט העליון של הרשות הפלסטינית וכשר המשפטים של הרשות.

## ביוגרפיה
מהנא נולד ב-26 במרץ 1954, במזרעה אל-קיבליה.

מהנא היה חבר בכיר בפת"ח מ-1973, נעצר על ידי ישראל וישב בכלא הישראלי בשנות השמונים ושוחרר בעסקת ג'יבריל ב-1985.

מהנא קיבל תואר ראשון במשפטים מהאוניברסיטה הערבית של ביירות ב-1976 ותואר שני מאוניברסיטת אל-קודס ב-2003.

ב-1994 פתח מהנא משרד עורכי דין ברמאללה, והיה ממסיידי לשכת עורכי הדין הפלסטינית ומראשיה.

## קריירה פוליטית
מהנא היה חבר ב מ-2009 ועד ל-2016.

מהנא מונה במאי 2012 לשר המשפטים של הרשות הפלסטינית, והחזיק בתפקיד במהלך ממשלתו השלישית של סאלם פיאד ושתי ממשלותיו של רמי חמדאללה. עם הקמת ממשלת האחדות הפלסטינית ביוני 2014 התפטר מהנא מתפקידו, ומונה לנשיא בית המשפט העליון של הרשות הפלסטינית.

שימש כיועץ משפטי של נשיא הרשות הפלסטינית אבו מאזן מינואר 2019. מהנא פוטר על ידי אבו מאזן ב-19 באוגוסט 2019 והוחזר לתפקיד באותו היום.

מאוגוסט 2022 ועד ליוני 2023 שימש מהנא כחבר בחבר הנאמנים של אוניברסיטת אל-איסטיקלאל  שביריחו.

## קריירה שיפוטית
ב-29 במאי 2014 התפטר נשיא בית המשפט העליון של הרשות הפלסטינית, פאריד עבדאללה אסעד ג'אלד מתפקידו. בעקבות כך התכנסה המועצה העליונה לצדק ב-1 ביוני 2014 ומינתה את המשנה לנשיא, השופט סמי צרצור, למממלא מקומו, ובמועצה פנתה לאבו מאזן בבקשה שיתחשב בחוק ויתן למועצה להמליץ על שיבוצו של הנשיא החדש. באותו יום מינה נשיא הרשות הפלסטינית אבו מאזן את מהנא לנשיא בית המשפט, ללא היוועצות במועצה.

ביולי 2015 הוגשה עתירה לבית המשפט העליון של הרשות הפלסטינית, נגד אבו מאזן, מהנא והמועצה העליונה לצדק, שביקשה להורות על פסלות מינויו של מהנא, מכיוון שנעשה ללא היוועצות עם המועצה העליונה לצדק ועל כן מנוגד לחוק.

בית המשפט דן בעתירה בהרכב בן שלושה שופטים, ובדצמבר 2015 הורה על בטלות מינויו של מהנא.

עקבות פסק הדין הגיש מהנא ב-19 בינואר 2016 בקשה לנשיא הרשות אבו מאזן ליציאה מוקדמת לגמלאות.

ביוני 2023 מינה אבו מאזן את מהנא לנשיא בית המשפט החוקתי של הרשות הפלסטינית.

## הערות שוליים

## קישורים חיצוניים

קטגוריה:שופטים פלסטינים
קטגוריה:פוליטיקאים פלסטינים
קטגוריה:נשיאי בתי משפט עליונים
קטגוריה:שרי המשפטים של הרשות הפלסטינית
קטגוריה:פלסטינים שנולדו ב-1954
מיה (פילוסופית)

**מיה** (ביוונית: **Μυῖα**, פעלה סביב שנת 500 לפנה"ס) הייתה אחת מבנותיהם של תיאנו ופיתגורס, והייתה פילוסופית מהאסכולה הפיתגוראית.

## קורות חייה
מיה נולדה והתגוררה בעיר קרוטון, בדרום איטליה, אזור שהיה אז חלק מיוון הגדולה. פירוש שמה ביוונית עתיקה הוא "זבוב".

מיה, יחד עם אחיה ואחיותיה, למדו בבית הספר מתמטיקה וכישורי חיים. הם דגלו במתינות וסגדו לאל אפולו, והיו בני דת האורפיזם. על פי יאמבליכוס, מיה נודעה בקרוטון בחוכמתה ובכישורי המנהיגות שלה, ובנעוריה ייסדה בעיר מקהלה. בבגרותה נודעה כאשת דת אדוקה והייתה נערצת על נשות העיר.

יאמבליכוס מציין שהיא התחתנה עם תושב קרוטון בשם "מנון" (Meno), אך משערים שהכוונה היא ל, שהיה ספורטאי ידוע וזכה במספר תחרויות באולימפיאדה, ואף הוא היה פילוסוף מהאסכולה הפיתגוראית. הן פורפיריוס והן יאמבליכוס הסתמכו על חיבוריו של ההיסטוריון היווני טימאיוס (356–260 לפנה"ס), שלא שרדו עד ימינו.

לוקיאנוס מסאמוסאטה (המאה ה-2 לספירה) כתב עליה חיבור קצר בשם "בשבחו של זבוב" ובו ציין שמיה הייתה מפורסמת בימיו. בחיבורו כתב: "יכולתי לומר דברים רבים על מיה הפיתגוראית אלמלא העובדה שהיא מוכרת לכולם."

לאחר שהתגלע סכסוך עם תושבי קרוטון, החלו בעיר מהומות והוצת מקום המפגש של אנשי האסכולה הפיתגוראית. רוב התלמידים הצליחו לברוח, אך 38 מהם מתו, בהם פיתגורס עצמו ומילון איש קרוטון, בעלה של מיה. ייתכן כי גם מיה הייתה בין הנספים.

התאולוג הנוצרי קלמנס מאלכסנדריה כלל את מיה בין הפילוסופים הנמנים בספרו "סטרומטה", בו הוא מעיר שנשים יכולות להגיע לאותה דרגת מצוינות (teleiótēs) כמו גברים. היא מוזכרת גם בלקסיקון הסודא, שם נכתב כי מוצאה מהאי סאמוס, מקום הולדתו של פיתגורס.

כתביה של מיה לא שרדו. קיים מכתב המיוחס לה, אודות האופן הרצוי לגידול תינוקות, אך הוא כנראה מיוחס לה בטעות ונכתב על ידי אדם אחר במאה ה-3 או ה-2 לפנה"ס.

## הערות שוליים

קטגוריה:פילוסופיות
קטגוריה:פילוסופים קדם-סוקרטים
קטגוריה:פיתגורס
אליפות אוקיאניה בכדורגל נשים 1986

**אליפות אוקיאניה בכדורגל נשים 1986** (באנגלית: **1986 OFC Women's Championship**) היא המהדורה השנייה של האליפות אוקיאניה בכדורגל נשים שארגנה קונפדרציית הכדורגל של אוקיאניה. הטורניר נערך בניו זילנד והתקיים מ-29 במרץ עד ה-5 באפריל 1986. 

באליפות היו אמורות לשחק ארבע נבחרות - שלוש מאוקיאניה ואחת מאסיה, אך נבחרת פפואה גינאה החדשה ביטלה את השתתפותה לפני הפתיחה. במקומה, שלחה המארחת ניו זילנד שלחה שתי נבחרות לאליפות - הנבחרת הראשונה ואת נבחרת המילואים.

האליפות נערכה בפורמט של שלב בתים אחד ושלב נוקאאוט. שתי הנבחרות שדורגו ראשונות בסוף הבית המוקדם העפילו למשחק הגמר, ושתי הנבחרות שסיימו אחריהן העפילו למשחק מכריע על המקום השלישי. במשחק הגמר נפגשו אוסטרליה וטאיוואן - נציגתה של אסיה. בסיום המשחק, שנערך בכרייסטצ'רץ', ניצחה טאיוואן 1-4 וזכתה בטורניר בפעם הראשונה בתולדותיה. 

## סיבוב ראשון

----

----

## שלב הנוק-אאוט
### משחק על המקום השלישי

### גמר

קטגוריה:אליפויות אוקיאניה בכדורגל נשים
קטגוריה:תחרויות כדורגל ב-1986
קטגוריה:תחרויות כדורגל בניו זילנד
מוסטי

**תומאס מוסטן** (בצרפתית: **Thomas Mustin**; נולד ב-21 בנובמבר 1990), הידוע בשם הבמה **מוסטי** (**Mustii**), הוא שחקן וזמר בלגי. הוא מכהן כשופט בתוכנית המרוץ לדראג של רו פול בלגיה וייצג את בלגיה באירוויזיון 2024 שהתקיים במאלמה שבשוודיה במאי 2024 עם השיר "Before the Party's Over".

## קריירה
מוסטין סיים את לימודיו בתיאטרון Institut des Arts de Diffusion ב-2012 והחל לצלם לסדרת טלוויזיה צרפתית בשם À tort ou à raison, בבימויו של אלן ברונר. הוא גם הופיע על הבמה בתור בנבוליו בסרט רומיאו ויוליה, בבימויו של איב ביונס.

בתחילת 2015, הוא השתתף בהחייאה של המופע L'Auberge du Cheval-Blanc, בבימויו של דומיניק סרון. בהמשך שיחק לצד רומן דוריס וגוסטב קרברן בסרט הצרפתי Odd Job, בבימויו של פסקל שאומאיל. בסרט נוסף הוא כיכב לצד פבריציו רונג'ונה בסרט Les Survivors, בבימויו של לוק ז'אבון. בנוסף שיחק בסדרת הטלוויזיה The Break (בבימויו של מתיו דונק), הוא מגלם את התפקיד של קווין. הסדרה זכתה להצלחה גדולה בבלגיה.

ב-2014 חתם מוסטין על חוזה עם הלייבל של קיד נויז, Black Gizah Record, ובמהרה הוציא את הסינגל הראשון שלו, "תור הזהב".

בדצמבר 2016 היה מוסטין מועמד שש פעמים בטקס פרסי המוזיקה של D6bels בקטגוריות הבאות: אמן סולו השנה, קונצרט, אמן/קבוצת Pure FM, Revelation, וידאו מוזיקלי וכותב שירים. הוא זכה בסופו של דבר בתואר תגלית השנה.

ב-2 בפברואר 2019 הוא קיבל את פרס מגריט לשחקן המבטיח ביותר עבור הסרט The Royal Exchange.

ב-30 באוגוסט 2023 הוכרז כי הוא צפוי ליצג את בלגיה בתחרות האירוויזיון 2024 במאלמה שבשוודיה. הוא כשל בניסיון להעפיל לגמר, והגיע למקום ה-13 בשלב חצי הגמר עם 18 נקודות.

## דיסקוגרפיה
### אלבומי אולפן
* 2018: *[[21st Century Boy]]*
* 2022: *[[It's Happening Now]]*
* 2024: *[[The Maze]]*

### מיני-אלבומים
* 2016: *[[The Darkest Night]]*

## קישורים חיצוניים
* 

## הערות שוליים

קטגוריה:משתתפי אירוויזיון 2024
קטגוריה:נציגי בלגיה באירוויזיון
קטגוריה:זמרים-יוצרים בלגים
קטגוריה:בלגים שנולדו ב-1990
El Chavo del Ocho

**El Chavo del Ocho** (בתרגום חופשי לעברית: **הילד מחדר 8**) היא סדרת קומדיית מצבים מקסיקנית, בכיכובם של רוברטו גומז בולנוס, קרלוס וילגראן, רמון ואלדס, פלורינדה מזה ואחרים. הסדרה עלתה לשידור במקסיקו ב-27 באפריל 1972.

על בסיס הסדרה בהמשך הופקה סדרת הנפשה "El Chavo Animado".

הסדרה שודרה גם בישראל

## עלילה
הסדרה מספרת את הרפתקאותיהם של ילד עני, חסר בית, מגושם וחבריו בשכונה הצנועה בה הם גרים.

## דמויות
* **אל צ'אבו** (רוברטו גומז בולנוס) - הדמות הראשית בסדרה, ילד בן 8.
* **קיקו** (קרלוס וילגראן) - ילד בן 9.
* **לה צ'ילינדרינה** (מריה אנטונייטה דה לאס ניבס) - ילדה בן 8 עם נמשים וקוקיות.
***דון רמון** (רמון ואלדס) - אבא של צ'ילינדרינה.
***דוניה פלורינדה** (פלורינדה מזה) - אמא של קיקו.
***פופיס** (פלורינדה מזה) - אחיינית של דוניה פלורינדה.
***פרופסור ג'ירפאלס** (רובן אגוויר) - מורה יסודי.
***סניור באריגה** (אדגר ויוואר) - הבעלים של לה וסינדד.
***נהונהו** (אדגר ויוואר) - בן של סניור באריגה.
***דוניה קלוטילדה "לה ברוחה דל 71"** (אנג'לינס פרננדס) - אישה רווקה.
***גודינז** (הוראסיו גומז בולנוס) - ילד אינטלִיגנטי ויצירתי.
***חיימיטו "אל קרטרו"** (ראול פדילה) - איש זקן ועדין.

## ראו גם
* As Aventuras de Gui & Estopa
* בוא, כלב, בוא!

## קישורים חיצוניים

* 

## הערות שוליים

קטגוריה:קומדיות מצבים
קטגוריה:סדרות טלוויזיה מקסיקניות
קטגוריה:תוכניות טלוויזיה בשפה הספרדית
קייסי בקר

**קייסי מארי בקר** (באנגלית: **Casey Marie Becker**) היא דמות בדיונית מסדרת הסרטים "צעקה", שהופיעה לראשונה בסרט "צעקה" משנת 1996. הדמות נוצרה על ידי קווין ויליאמסון וגולמה במקור על ידי השחקנית האמריקאית דרו ברימור. קייסי גולמה לאחר מכן על ידי הת'ר גרהאם ב"צעקה 2" ו"צעקה 4" בסצנות הסרט-בתוך-סרט שלה. קייסי ובן זוגה סטיבן אורת', הם הדמויות הראשונות שנהרגו בסדרת הסרטים, במה שכונה "אחת הסצנות המפורסמות בכל הזמנים".

## הופעות בזיכיון
קייסי הופיעה לראשונה ב"צעקה" במשך 12 הדקות הראשונות של הסרט. ב"צעקה 2" (1997), הסרט השני של סדרת הסרטים, הדמות מופיעה בסרט-בתוך-סרט בשם "דקירה". קייסי מופיעה לזמן קצר גם ב"צעקה 6", בשחזור של סרט הדקירה הראשון שנעשה על ידי ריצ'י קירש.

באוקטובר 2020, ברימור "החייתה" את הדמות באופן לא רשמי עבור מערכון וידאו קצר שכותרתו "מה אם קייסי בקר מ"צעקה" חיה?" ב"מופע של דרו ברימור" שבו היא מקבלת טקסטים מהרוצח בטלפון הנייד שלה, אך מתעלמת ממנו.

## ביוגרפיה בדיונית

קייסי בקר היא נערה בת 17 מעריית וודסבורו. בן זוגה לשעבר של קייסי הוא סטו מאקר. לאחר שקיבלה שיחת טלפון מתגרה ומאיימת, היא מצווה לענות על שאלות טריוויה של סרטי אימה כדי להציל את חייו של חברה בן ה-18, שחקן הפוטבול סטיבן אורת' (בגילומו של השחקן קווין פאטריק וואלס). כאשר קייסי עונה תשובה שגויה, סטיבן נרצח באכזריות בחצרה, וקייסי נשאלת שאלה נוספת כדי להציל את חייה. כשהיא מסרבת לענות, גוסטפייס רודף אחריה והורג אותה באכזריות ותולה אותה על העץ שבחצר ביתה.

## קישורים חיצוניים

## הערות שוליים

קטגוריה:דמויות קולנועיות
קטגוריה:צעקה
חוסיין אל-ג'סמי

ממוזער| מזרקת דובאי בביצוע לשיר "Bassbor Al Fourgakom".
[ממוזער|אל-ג'סמי (משמאל), [לואיס פונסי ואבריל לאבין בהופעה במשחקים האולימפיים המיוחדים באבו דאבי 2019]]
**חוסיין אל-ג'סמי** (בערבית: **حسين الجسمي**; נולד ב-25 באוגוסט 1979) הוא פסנתרן, מלחין, מוזיקאי וזמר אמירתי בולט.

## ביוגרפיה
אל ג'סמי נולד בח'ור פכאן  שבאמירות שארג'ה להורים אמירתים. בצעירותו הקים יחד עם אחיו להקה בשם "להקת המפרץ". בהמשך השתתף בתוכנית לחיפוש כישרונות  וניצח במקום הראשון, מה שהביא את חברת רוטנה רוקרדס   ליצור איתו קשר ולהוציא את אלבומו הראשון.

בשנת 2008, אל ג'סמי קיבל את פרס מורקס ד'אור , בקטגוריית הזמר הערבי הטוב ביותר (לגברים), בהמשך זכה בפרסים רבים.

השיר הפופולרי ביותר שלו הוא שיר מצרי, בשם "בושרת ח'יר", שכתב והלחין עמר מוסטפא כקמפיין בחירות של עבד אל-פתאח א-סיסי במצרים.

לאל ג'סמי היו קונצרטים רבים ברחבי העולם. אחת מההופעות הבולטות שלו הייתה הופעה בקונצרט חג המולד השנתי של הוותיקן, מה שהפך אותו לערבי הראשון שהופיע במקום. לאל-ג'סמי גם אירועים וקונצרטים רבים באיחוד האמירויות, ערב הסעודית, כווית, ובמקומות אחרים במזרח התיכון. אירוע בולט היה טקס הפתיחה של אקספו 2020 בדובאי.
ממוזער|אל-ג'סמי מופיע בקונצרט לרגל תחילת שנה
אל ג'סמי שימש כשופט בעונה השלישית של אקספקטור בערבית, כמו כן הוא משמש כשגריר רצון טוב של האו"ם, ושגריר היצירתיות ושגריר התרבות הערבית באיחוד האמירויות.

ב-2016 הוא הפך לאמירתי הראשון - והערבי הראשון - שהופיע באופרה בדובאי.

חמד מלך בחריין, העניק לו מדליה. הוא קיבל אותות כבוד גם ממוחמד השישי מלך מרוקו, מנור מלכת ירדן ועוד.

אל ג'סמי קיבל תואר "דוקטור לשם כבוד" ב-2015 מהאקדמיה לאמנויות במצרים, וב-2017 מ-Cape Breton University  בקנדה.

אל ג'סמי משמש כפרזנטור של פפסי במזרח התיכון.

לרגל הנורמליזציה עם האיחוד האמירויות ביצעה להקה ישראלית בשם אל נור את שירו "احبك", לאחר הפרסום אל-ג'סמי בוקר על תמיכתו בהסכם וב"פלסטין הכבושה".

מספר שירים של אל-ג'סמי יצאו כקאברים עברית, ככלות הכל של משה קליין, עם סגולה של מוטי אוריאל, תפילה אשא של ישראל הלוי וישראל פרץ, סלאם עליכום של פרחי ירושלים, אנא רחם של ישראל איבגי, מדינה סוערת של ליאור פרחי וחיים ישראל, ועוד.

## דיסקוגרפיה

## חיים אישיים
אל ג'סמי היה נשוי ב-2013 לחסנה ולו בת מנישואים אלו, בסוף 2022 נישא לש'ייחה עבדול עזיז סלמאן בחורה ממוצא אמירתי.

## קישורים חיצוניים
 
* 

## הערות שוליים

קטגוריה:זמרים השרים בערבית
קטגוריה:מלחינים
קטגוריה:אמירתים שנולדו במאה ה-20
קטגוריה:ילידי 1979
הנרי מאסי רקטור

**הנרי מאסי רקטור** (באנגלית: **Henry Massie Rector**; ) היה עורך דין ופוליטיקאי אמריקאי מארקנסו, איש המפלגה הדמוקרטית, שכיהן כמושל ארקנסו השישי בשנים 1860–1862.
## ראשית חייו
הנרי מאסי רקטור נולד בלואיוויל, קנטקי, כבנם של פאני (לבית תרסטון) ואליאס רקטור. מוצאה של משפחת רקטור היה מהמשפחות דוברות הגרמנית שישבו בגרמאנה  שבמושבת וירג'יניה, אם כי שני הוריו היו גם ממוצא אנגלי. הוא חונך על ידי אמו ולמד שנתיים בבית ספר בלואיוויל. ב-1835 עבר רקטור לארקנסו, שם הוא מונה מאוחר יותר כמרשל של ארצות הברית.
## קריירה פוליטית
רקטור נבחר לסנאט של ארקנסו ושירת בו בשנים 1848–1850. הוא למד משפטים, וב-1854 התקבל ללשכת עורכי הדין. בשנים 1853–1857 הוא שימש כמודד הראשי של ארקנסו. בשנים 1855–1859 הוא כיהן כחבר בית הנבחרים של ארקנסו ובמשך שנה כיהן כשופט בבית המשפט העליון של המדינה.

ב-1860 נבחר רקטור כמושל ארקנסו. במהלך תקופת כהונתו בתפקיד פרשה ארקנסו מהאיחוד והצטרפה לקונפדרציית המדינות של אמריקה. חוקת ארקנסו נוסחה אז מחדש, ובמסגרת השינוי קוצרה תקופת הכהונה של המושל לשנתיים. בוועידת הפרישה של המדינה שהתקיימה במרץ 1861, פנה רקטור לוועידה בנאום שבו הוא המריץ אל הרחבת העבדות בארצות הברית:

ב-1862 סיים רקטור לכהן כמושל ארקנסו והתגייס לשירות במיליציה של המדינה כטוראי. ב-1874 הוא השתתף בוועידת החוקה של ארקנסו.

## חיים אישיים
רקטור היה דודן מדרגה ראשונה של חבר בית הנבחרים של ארצות הברית הנרי קונוויי, של המושלים ג'יימס סווייר קונוויי ואליאס נלסון קונוויי, ושל גנרל צבא הקונפדרציה אלכסנדר סטין. הוא גם היה דודן מדרגה שלישית של הגנרל ג'יימס קמפר, שלימים כיהן כמושל וירג'יניה.

ב-1838 נשא רקטור לאישה את ג'יין אליזבת פילד. לשניים נולדו שבעה ילדים. ג'יין נפטרה ב-1857, ושנתיים לאחר מכן נישא רקטור בשנית לארנסטין פלורה לינד.

בנו, אליאס ו. רקטור, התמודד פעמיים בבחירות למרשת מושל ארקנסו, וכיהן במשך כמה פעמים כחבר בית הנבחרים של ארקנסו, שימש כיושב ראש הבית, ונשא לאישה את בתו של מושל מיסיסיפי והסנאטור מטעמה, ג'יימס אלקורן. נכדו, גיימס רקטור , היה בן ארקנסו הראשון שהשתתף במשחקים האולימפיים.

הנרי מאסי רקטור נפטר בליטל רוק ב-12 באוגוסט 1899. הוא נטמן בבית הקברות מאונט הולי שבעיר. על שמו נקרא רחוב בליטל רוק. על שמו קרויים גם החלק הצפוני של הכביש הבין-מדינתי מספר 30 והעיירה רקטור שבארקנסו.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, pp. 68-69.


## קישורים חיצוניים
* הנרי מאסי רקטור באתר אגודת המושלים הלאומית 
* הנרי מאסי רקטור באנציקלופדיה של ארקנסו 
* הנרי מאסי רקטור באתר The Political Graveyard 
* 

## הערות שוליים

קטגוריה:אמריקאים ילידי קנטקי
קטגוריה:לואיוויל: אישים
קטגוריה:מושלי ארקנסו
קטגוריה:מושלי מדינות ארצות הברית מהמפלגה הדמוקרטית
קטגוריה:מושלי מדינות הקונפדרציה
קטגוריה:חברי האספה הכללית של ארקנסו
קטגוריה:שופטי בתי המשפט של מדינת ארקנסו
קטגוריה:עורכי דין אמריקאים במאה ה-19
קטגוריה:אמריקאים ממוצא אנגלי
קטגוריה:אמריקאים ממוצא גרמני
קטגוריה:מקבלי חנינה מנשיא ארצות הברית
קטגוריה:אמריקאים שנולדו ב-1816
קטגוריה:אמריקאים שנפטרו ב-1899
War of the Ring (משחק קופסה)

**War of the Ring** (בתרגום חופשי לעברית: מלחמת הטבעת) הוא משחק קופסה אסטרטגי המבוסס על ספרי שר הטבעות. המשחק נוצר על ידי רוברטו די מגליו, מרקו מאגי ופרנצ'סקו נפיטלו, המשחק הופק לראשונה על ידי Nexus Editrice באיטלקית, וכעת הוא מופץ על ידי Ares Games .

מאז יציאתו, הוא הופק בשפות רבות, Fantasy Flight Games פרסמו את המהדורה הראשונה באנגלית ב־2004. הרחבה בשם Battles of the Third Age ("קרבות העידן השלישי") יצאה ב־2006 ומהדורת אספנים ב־2010 (הרחבות, מיניאטורות, ספר חוקים כרוך בעור וחוקים וקלפים מבוהרים בנוסף למשחק הבסיס). מהדורת Fantasy Flight, הן של משחק הבסיס והן של ההרחבה כבר לא מיוצרות. המהדורה השנייה, פורסמה ב־2011 על ידי Ares Games, כמו גם שלוש הרחבות, אחת בשם Lords of Middle Earth ("אדוני הארץ התיכונה"), אחת בשם Warriors of Middle Earth ("לוחמי הארץ התיכונה") ואחת בשם Kings of Middle Earth ("מלכי הארץ התיכונה")  ב־2012, 2016 ו-2023 בהתאמה.

## משחקיות
War of the Ring הוא משחק המיועד לשני שחקנים, אם כי ישנם חוקים המאפשרים לשחק בשלושה וארבעה שחקנים. המשחק, המבוסס על מלחמת הטבעת, מתחיל מהנקודה בסיפור בה אחוות הטבעת יוצאת מריוונדל. שחקן אחד שולט בעמי האופל ומטרתו היא לכבוש את הארץ התיכונה או להשחית את נושא הטבעת. השחקן השני שולט בעמים החופשיים ומטרתו היא לעקב את השחקן השני מספיק זמן כדי שהוא יוכל להביא את האחווה אל הר הגזירה ולהשמיד את הטבעת האחת. ניצחון צבאי של העמים חופשיים אפשרי, אך כמעט ולא סביר מחמת גודל כוחם של עמי האופל.

הלוח מתאר את צפון-מערב הארץ התיכונה על פי חלוקה לאזורים. העמים החופשיים מורכבים מצבאות גונדור, רוהן, העלפים (ריבנדל, לוריין, יער אופל והנמלים האפורים), הגמדאים (ארבור, גבעות הברזל וההרים הכחולים) ו"אנשי הצפון" (דייל, קארוק, ברי, והפלך). עמי הצללים מורכבים מצבאותיהם של סאורון ( מורדור, מוריה, אנגמר ודול גולדור), אייזנגארד, הרד וארצות המזרח.

## קבלה
War of the Ring קיבלה ביקורות חיובות מאוד, הגרסה השנייה קיבלה דירוג של 8.5/10 ב- BoardGameGeek על ידי למעלה מ־19,000 מצביעים, מספיק כדי לזכות במקום התשיעי ברשימת משחקי הקופסה הטובים ביותר ובמקום הראשון ברשימת משחקי האסטרטגיה הטובים ביותר של האתר. הוא תואר על ידי מבקרים כ"יצירת מופת" ו"משחק יוצא דופן".

## הערות שוליים

## קישורים חיצוניים
* 
* הפורום רשמי של War of the Ring (באנגלית)

קטגוריה:משחקי לוח
קטגוריה:הארץ התיכונה
פטר טורדנשולד

**פטר יאנסן ווסל טורדנסקיולד** (בנורווגית: **Peter Jansen Wessel Tordenskiold**; 28 באוקטובר 1690 - 12 בנובמבר 1720), המכונה בדרך כלל **"טורדנשולד"** (שפירושו המילולי הוא "מגן רעם"), היה קצין ימי דני-נורווגי.

נולד למשפחת ווס כבן ה-14 מתוך 18 ילדים. בגיל 14 ברח מהבית, ובהמשך הצטרף לצי. התעוזה והמיומנות שלו גרמו לכך שהיו לו הצלחות במספר קרבות ימיים נגד הצי השוודי במלחמה הצפונית הגדולה, ותרמו לכך שהוא הפך בהמשך למפקד, ולבסוף עלה לדרגת תת אדמירל. ב-1716 הצליח טורדנשולד להביס את צי התובלה השוודי, ובכך הצליח למנוע מהשוודים לפלוש לנורווגיה. בעקבות ניצחון זה הוא קיבל את שם המשפחה טורדנשולד ותואר אצולה מהמלך פרדריק הרביעי. בשנת 1719 פיקד על הכיבוש של המבצר השוודי קרלסטן. ב-1920 הוא נהרג בגרמניה בדו-קרב מול קצין שוודי.

טורדנשולד נודע היטב בדנמרק ובנורווגיה, ושתי המדינות מחשיבות אותו לגיבור לאומי.

## קישורים חיצוניים

* 

## הערות שוליים

קטגוריה:הרוגי דו-קרב
קטגוריה:אדמירלים דנים
קטגוריה:אישים שהונצחו בשטרות כסף נורווגים
קטגוריה:ילידי 1690
קטגוריה:נפטרים ב-1720
מסכנים שכאלה (סרט)

**מסכנים שכאלה** (באנגלית: **Poor Things**) הוא סרט פנטזיה ומדע בדיוני סוריאליסטי בבימויו של יורגוס לנתימוס משנת 2023. הסרט מבוסס על רומן באותו שם משנת 1992 מאת אלאסדיר גריי. אנסמבל השחקנים כולל את אמה סטון, וילם דפו, מארק ראפלו וראמי יוסף. עלילת הסרט עוקבת אחר בלה, אישה ויקטוריאנית צעירה, שלאחר שהוקמה לתחייה על ידי מדען מטורף בעקבות התאבדותה, בורחת ויוצאת למסע סוריאליסטי לגילוי עצמי ולחופש. צילומי הסרט העיקריים נעשו בין אוגוסט לדצמבר 2021 באולפני אוריגו בהונגריה.

הסרט הוקרן בבכורה עולמית בפסטיבל הסרטים הבינלאומי ה-80 של ונציה, שם זכה בפרס אריה הזהב.

הסרט עלה לאקרנים על ידי אולפני Searchlight Pictures בארצות הברית ב-8 בדצמבר 2023, ובישראל ב-25 בינואר 2024.

## צוות שחקנים
* אמה סטון - **בלה בקסטר**
* מארק ראפלו - **דאנקן וודרבורן**
* וילם דפו - **ד"ר גודווין בקסטר**
* ראמי יוסף - **מקס מקנדלס**
* ג'רוד קרמייקל
* כריסטופר אבוט
* מרגרט קוואלי
* קתרין האנטר
* סוזי במבה
* ויין ברט

## ביקורות
באתר Rotten Tomatoes זכה הסרט לדירוג של 92 אחוזי טריות מאת המבקרים, ו־79 אחוזים מהקהל. באתר Metacritic קיבל הסרט ניקוד 94, ותווית של 'חובת צפייה'.

## פרסים ומועמדויות

## קישורים חיצוניים

* 

#### ביקורות
* 
* 
* 
* 
* 

## הערות שוליים

קטגוריה:סרטים סוריאליסטים
קטגוריה:סרטי דרמה קומית אמריקאיים
קטגוריה:סרטים אמריקאיים משנת 2023
קטגוריה:זוכי אוסקר: התלבושות הטובות
קטגוריה:סרטי יורגוס לנתימוס
ליאם לוסון

**ליאם לוסון** (באנגלית: **Liam Lawson**; נולד ב-11 בפברואר 2002) הוא נהג מרוצים ניו זילנדי המתחרה עבור קבוצת רייסינג בולס באליפות הפורמולה 1.

## קריירת מרוצים
לוסון החל להתחרות בקארטינג בגיל שבע, והתחרה באליפויות רבות ברחבי ניו זילנד. בשנת 2015 החל להתחרות באופן מקצועי, ולאחר מכן התחרה באליפות פורמולה V ניו זילנד, באליפות פורמולה פורד ניו זילנד (בה זכה בעונת 2016/2017), באליפות פורמולה 4 הניו זילנדית, באליפות פורמולה 4 הגרמנית, באליפות פורמולה 3 האסיאתית, באליפות יורופורמולה הפתוחה ובסדרת מרוצי טויוטה (בה זכה בעונת 2019).

בפברואר 2019 הצטרף לתוכנית פיתוח הנהגים של רד בול, ובמרץ 2019 התחיל להתחרות באליפות פורמולה 3 מטעם קבוצת MP Motorsport, לצד הנהגים ריצ'רד ורשור וסימו לאקסונן. לוסון סיים את העונה עם יותר נקודות משני חבריו לקבוצה ביחד, כולל שני פודיומים. לקראת עונת 2020 הצטרף לקבוצת המרוצים גרנד פרי הייטק, וסיים את העונה במקום החמישי, עם 143 נקודות, כולל שלושה ניצחונות ושלושה פודיומים נוספים. שלושת הנהגים האחרים של הקבוצה צברו יחד 24 נקודות. לקראת עונת 2021 עבר להתחרות באליפות הפורמולה 2 עבור גרנד פרי הייטק, לצד יורי ויפס, וסיים במקום התשיעי, עם 103 נקודות. בעונת 2022 עבר להתחרות עבור קבוצת קרלין באז רייסינג, לצד לוגאן סרג'נט, וסיים במקום השלישי, עם 149 נקודות, אחת יותר מחברו לקבוצה. בתום עונת 2022 הצטרף לאליפות הסופר פורמולה .

### פורמולה 1
בסוף עונת 2021 בפורמולה 1 שימש לוסון כנהג מבחן של אלפאטאורי, המשמשת כ"קבוצת בת" של רד בול רייסינג. בעונת 2022 הוא ערך את הופעת הבכורה שלו במכונית פורמולה 1, כאשר נהג באימון הקבוצה במהלך גרנד פרי בלגיה. ביוני 2022, אחרי שיורי ויפס פוטר בשל אמירה גזענית, לוסון החל למלא את מקומו כנהג המחליף הבכיר של רד בול רייסינג ואלפאטאורי. במהלך עונת 2023 פוטר ניק דה פריס, נהגה של אלפטאורי, לאחר שלא סיפק תוצאות טובות, אך למרות שלוסון היה הנהג המחליף הבכיר של הקבוצה – זו בחרה להחתים במקומו את דניאל ריקארדו המנוסה. לאחר שני מרוצים בלבד שבר ריקארדו את ידו בשל תאונה במהלך אימון, ולוסון נבחר להחליפו. מרוץ הבכורה שלו היה בגרנד פרי הולנד, בו סיים במקום ה-13. בגרנד פרי סינגפור הצליח להגיע ל-Q3 במקצה הדירוג וזינק מהמקום העשירי. את המרוץ סיים במקום התשיעי וצבר נקודות בכורה באליפות..

בספטמבר 2024 החליטה קבוצת ויזה קאשאפ ר.ב. לשחרר את דניאל ריקיארדו, כשנותרו עוד 6 מרוצים לסיום העונה, ולוסון קיבל את המכונית במקומו. בגרנד פרי מיאמי צבר נקודות ראשונות לעונה. בהמשך צבר נקודות נוספות בגרנד פרי ברזיל.

בדצמבר קודם לקבוצת רד בול על חשבונו של סרחיו פרס, ששוחרר מהקבוצה. פתיחה חלשה של העונה עם שני מקצי דירוג בהם דורג אחרון וסיום ללא נקודות הביאו להחלטה להחזירו לקבוצת רייסינג בולס ולהחליף אותו ביוקי צונודה עוד לפני המרוץ השלישי בעונהאחרי שני מרוצים בעונת 2025 הוחלט לקדם את צונודה לרד בול, על חשבונו של ליאם לוסון, ששב לנהוג עבור רייסינג בולס.

## מרוצים
### פורמולה 1

* תוצאה בכתב **מודגש** מסמלת זינוק מפול פוזישן
* תוצאה בכתב *מוטה* מסמלת את זמן ההקפה המהירה
* תוצאה בכתב מוקטן מציינת את המקום אליו הגיע הנהג במרוץ הספרינט

## קישורים חיצוניים

* 

* 

## הערות שוליים

קטגוריה:נהגי מכוניות מרוץ ניו זילנדים
קטגוריה:נהגי קבוצת אלפאטאורי
קטגוריה:נהגי קבוצת רייסינג בולס
קטגוריה:נהגי קבוצת רד בול רייסינג
קטגוריה:ניו זילנדים שנולדו ב-2002
תיאו פורשייר

**תיאו פורשייר** (בצרפתית: **Théo Pourchaire**; נולד ב-20 באוגוסט 2003) הוא נהג מרוצים צרפתי החבר באקדמיית הנהגים של סאובר ומשמש כנהג מחליף וכנהג מבחן בקבוצת הפורמולה 1 סאובר. זכה באליפות הפורמולה 2 בעונת 2023 עם קבוצת ART גרנד פרי.

## קריירת מרוצים
פורשייר החל להתחרות בקארטינג בגיל שבע, והתחרה באליפויות רבות בצרפת וברחבי אירופה. בשנת 2018 החל להתחרות באופן מקצועי, ולאחר מכן התחרה באליפות פורמולה 4 הצרפתית ובאליפות פורמולה 4 הגרמנית (בה זכה ב-2019).

לקראת עונת 2020 התחיל להתחרות באליפות פורמולה 3 מטעם קבוצת ART Grand Prix, לצד הנהגים אלכסנדר סמוליאר וסבסטיאן פרננדס.את העונה סיים פורשייר במקום השני, עם 161 נקודות, שני רק לאוסקר פיאסטרי, שסיים אותה עם 164 נקודות, במאבק משולש (יחד עם לוגאן סרג'נט) שנמשך עד למרוץ האחרון של העונה. בשני המרוצים האחרונים של עונת 2020 בפורמולה 2 התחרה עבור קבוצת "BWT HWA Racelab", אך לא השיג נקודות. לקראת עונת 2021 עבר להתחרות בקביעות באליפות הפורמולה 2 עבור ART Grand Prix, וסיים במקום החמישי, עם 140 נקודות. בעונת 2022 סיים במקום השני, עם 164 נקודות, כסגנו של האלוף פליפה דרוגוביץ'. בעונת 2023 המשיך להתחרות עבור אותה קבוצה, ובסיומה זכה באליפות לאחר מאבק ממושך עם פרדריק וסטי.

### פורמולה 1
לקראת עונת 2019 הפך לחבר באקדמיית סאובר. באוגוסט 2021 החל לשמש כנהג המבחן של אלפא רומיאו באליפות הפורמולה 1, ואף היה אחד המתמודדים על מושב הנהג הפנוי לקראת עונת 2022 (לצידו של ולטרי בוטאס), מושב שבסופו של דבר הוענק לגואניו ז'ו. לקראת עונת 2023 הפך לנהג המחליף של הקבוצה.

## קישורים חיצוניים

* 

## הערות שוליים

קטגוריה:נהגי מכוניות מרוץ צרפתים
קטגוריה:אלופי פורמולה 2
קטגוריה:צרפתים שנולדו ב-2003
ז'ונתן במבה

**ז'ונתן פוסני במבה** (בצרפתית: **Jonathan Fousseni Bamba**; נולד ב-26 במרץ 1996) הוא כדורגלן צרפתי המשחק בעמדת הקיצוני בשיקגו פייר ובנבחרת חוף השנהב.

## קריירה
במבה הוא בוגר אקדמיית הנוער של סנט אטיין, אליה הצטרף ב-2011. במבה ערך את הופעת הבכורה שלו בליגה ב-25 בינואר 2015 נגד פריז סן ז'רמן כמחליף של יוהאן מולו בדקה ה-82 בהפסד 0–1 בבית. במהלך הקיץ של 2015 הוא הבקיע נגד אייאקס אמסטרדם במשחק ידידות טרום עונה. ב-20 בספטמבר 2015, הוא פתח בהרכב במשחק הליגה נגד נאנט והבקיע בדקה ה-26 את שער הבכורה שלו עבור קבוצת הבוגרים של סנט אטיין בניצחון 0–2 בבית.

ב-18 בינואר 2016, במבה הושאל לפריז פ.צ' מהליגה הצרפתית השנייה עד לסוף עונת 2015/2016, ללא אופציה לרכישה עם תום תקופת ההשאלה. במבה הושאל לסנט טרוידן מהליגה הבלגית הראשונה בקיץ 2016. אולם, סנט טרוידן החזירה אותו מוקדם לסנט אטיין במהלך פגרת החורף של עונת 2016–2017. ב-4 בינואר 2017, במבה הושאל לאנז'ה מהליגה הצרפתית עד לסוף עונת 2016/2017.

ב-24 בספטמבר 2017, במבה הבקיע את השער המשווה השני של סנט אטיין מנקודת העונשין בתיקו 2-2 בבית מול רן לרשום את שערו הרביעי בליגה הצרפתית (שלושה מהם בעיטות עונשין) בעונת 2017–2018.

ב-2 ביולי 2018, במבה חתם על חוזה לחמש שנים בליל.

ב-11 באוגוסט 2018, במבה ערך את הופעת הבכורה התחרותית שלו עבור ליל והבקיע את השער האחרון בניצחון 1–3 על סטאד רן בבית בליגה הצרפתית. שבועיים לאחר מכן, הוא שיחק את משחקו השלישי בליגה הצרפתית עבור ליל והעלה את מאזן שעריו בליגה הצרפתית לעונת 2018–2019 ל-3 כשהבקיע צמד שערים בניצחון 0–3 על גנגאן בבית. ב-30 בספטמבר, במבה הבקיע צמד שערים (כולל פנדל) ב-6 הדקות האחרונות של המשחק בניצחון 0–3 על מרסיי בבית. ב-6 באוקטובר, הוא העלה את מאזן שעריו בליגה הצרפתית לעונת 2018–2019 ל-7 (הוא הבקיע רק 7 שערי ליגה הצרפתית בכל עונת 2017/2018) כשהבקיע צמד שערים שוב ובישל שער לניקולא פפה בניצחון 1–3 על סנט אטיין בבית.

לאחר ביטול עונת 2019/2020 בליגה הצרפתית עקב מגפת הקורונה, במבה הפך לשחקן הרכב קבוע, כאשר ליל זכתה באליפות הליגה הרביעית שלה בעונת 2020–2021, כשהוא נוכח בכל משחקי הליגה.
במהלך עונת 2021/2022 של ליל, הוא השתתף בניצחון 0–1 על פריז סן ז'רמן במשחק על הסופר קאפ הצרפתי, כשהמועדון זוכה בתואר זה בפעם הראשונה אי פעם. מאוחר יותר, הוא עזר לקבוצה להעפיל משלב הבתים של ליגת האלופות 2021/2022 ושיחק נגד צ'לסי בשמינית הגמר. ב-18 ביולי 2023, במבה חתם בסלטה ויגו מהלה ליגה.

ב-21 בינואר 2025 חתם בשיקגו פייר מה-MLS לשלוש שנים.

## נבחרת לאומית
בזכות אזרחותו הכפולה, במבה היה יכול לבחור לייצג בינלאומית את צרפת או חוף השנהב.

לאחר שייצג את צרפת במספר רמות נוער בינלאומיות, הוא עבר לייצג את האחרונה בנבחרת הבוגרת במרץ 2023, כאשר קיבל זימון לסגל נבחרת חוף השנהב לשני משחקי מוקדמות גביע אפריקה לאומות נגד קומורו.

נכלל בסגל נבחרת חוף השנהב לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלנים מחוף השנהב
קטגוריה:קשרי כדורגל מחוף השנהב
קטגוריה:כדורגלני סלטה ויגו
קטגוריה:כדורגלני ליל
קטגוריה:כדורגלני אנז'ה
קטגוריה:כדורגלני סנט אטיין
קטגוריה:כדורגלני סינט טראודן
קטגוריה:כדורגלני פריז
קטגוריה:כדורגלני שיקגו פייר
קטגוריה:ספורטאים איבוארים בצרפת
קטגוריה:כדורגלני נבחרת חוף השנהב
קטגוריה:כדורגלני גביע אפריקה לאומות 2023
קטגוריה:צרפתים שנולדו ב-1996
קטגוריה:איבוארים שנולדו ב-1996
Love Me Again (שיר של V)

"**Love Me Again**" (בעברית: "**תאהב אותי שוב**") הוא סינגל של הזמר הדרום קוריאני V מתוך אלבום הבכורה שלו *[[Layover]]*. השיר נכתב על ידי פריקינד, דונגיון קים, ג'יג'י, כאשר השניים הראשונים אחראים גם להפקה ושוחרר ב-10 באוגוסט 2023 על ידי ביג היט מיוזיק.

## שבחים
לפני תחילת קידום המכירות ב השיג "Love Me Again" כתר משולש באם קאונטדאון. השיר גם זכה בשלושה פרסי פופולריות של מלון במשך שבועיים לא רצופים: 21 באוגוסט ו-4 בספטמבר 2023. מאוחר יותר, השיר היה מועמד בקטגוריות  ו בטקס פרסי MAMA לשנת 2023.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירים בקוריאנית
הוגו נובואה

**הוגו נוֹבוֹאַה ראמוס** (בספרדית: **Hugo Novoa Ramos**; נולד ב-24 בינואר 2003 בברטמיראנס שבספרד) הוא כדורגלן ספרדי המשחק בעמדות המגן הימני וקשר הכנף בקבוצת מיראנדס, בהשאלה מדפורטיבו אלאבס.

## קריירת מועדונים
נובואה גדל במחלקות הנוער של ברטמריאנס, דפורטיבו לה קורוניה ור.ב. לייפציג. ב-23 באוקטובר 2021 ערך את הופעת הבכורה שלו בקבוצה הבוגרת של ר.ב. לייפציג, בניצחון 4-1 על גרויטר פירט במסגרת המחזור התשיעי בבונדסליגה לעונת 2021/2022. במשחק זה הבקיע את שער הבכורה שלו במועדון. ב-24 בנובמבר ערך את הופעת הבכורה שלו בליגת האלופות, בניצחון 5-0 על קלאב ברוז' במסגרת שלב הבתים לעונת 2021/2022.

ב-4 בינואר 2023 האריך נובואה את חוזהו בר.ב. לייפציג עד ליוני 2025, והושאל לפ.צ. בזל מליגת העל השווייצרית עד לתום עונת . הוא ערך 12 הופעות ליגה במהלך תקופת ההשאלה, בהן הבקיע שער אחד.

ב-1 בספטמבר 2023 הושאל נובואה לאוטרכט מליגת העל ההולנדית למשך עונת 2023/2024.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני ר.ב. לייפציג
קטגוריה:כדורגלני פ.צ. בזל
קטגוריה:כדורגלני אוטרכט
קטגוריה:כדורגלני דפורטיבו אלאבס
קטגוריה:כדורגלני מיראנדס
קטגוריה:ספרדים שנולדו ב-2003
ספיי קידס: ארמגדון

**ספיי קידס: ארמגדון** (באנגלית: **Spy Kids: Armageddon**) הוא סרט קומדיית ריגול אמריקאי שעתיד לצאת בקרוב, בהפקה, כתיבה ובימוי של רוברט רודריגז, ובכיכובם של ג'ינה רודריגז, זאקרי לוי, אוורלי קרגנילה וקונור אסטרסון. הסרט משמש כאתחול מחדש לזכיינית *"ספיי קידס"* המקורית ומופק על ידי Skydance Media, Spyglass Media Group ו-Double R Productions תוך כדי הפצה על ידי נטפליקס, מה שהופך את זה לפרויקט "*ספיי קידס"* השני שלהם אחרי סדרת האנימציה *Spy Kids: Mission Critical*.

## תקציר העלילה
כשהילדים של הסוכנים החשאיים הגדולים בעולם עוזרים בלי משים למפתח משחקים רב עוצמה לשחרר וירוס מחשב שנותן לו שליטה בכל הטכנולוגיה, הם חייבים להפוך למרגלים בעצמם כדי להציל את הוריהם ואת העולם.

## שחקנים
* ג'ינה רודריגז בתפקיד נורה טנגו-טורז
* זאקרי לוי בתפקיד טרנס טנגו-טורז
* אוורלי קרגנילה בתור פטי טנגו-טורז
* קונור אסטרסון בתור טוני טנגו-טורז
* בילי מגנוסן בתור ריי "המלך" קינגסטון
* די. ג'יי. קורטונה
* פביולה אנדוג'ר

## הפקה
אתחול מחדש של הזיכיון של *ספיי קידס* נחשף בפיתוח בינואר 2021, עם סרט שכולל עלילה שמתרכזת סביב משפחה רב-תרבותית. יוצר הסדרה רוברט רודריגז חוזר ככותב ובמאי; הפרויקט הוא הפקה במיזם משותף בין Skydance Media, Spyglass Media Group ו-Double R Productions. נטפליקס רכשה את זכויות ההפצה בשנה הבאה במרץ, מה שהפך אותו לפרויקט *ספיי קידס* השני שהופק עבור הפלטפורמה, בעוד דייוויד אליסון, דנה גולדברג, דון גריינג'ר, רייסר מקס (בנו של רודריגז), ואליזבת אבלן (אשתו לשעבר של רודריגז) הצטרפו בתור מפיקים.

הכותרת התגלתה כ - *Spy Kids: Armageddon*, שהיה השם המקורי לפרק הסרט הקודם, ספיי קידס 4: כל הזמן שבעולם משנת 2011. יחד עם ההכרזה על שיתוף פעולה של מקס, ורודריגז מפיק, צוות השחקנים של הסרט נחשף בקיץ 2022: ג'ינה רודריגז, זאקרי לוי, אוורלי קרגנילה, קונור אסטרסון, בילי מגנוסן ודי ג'יי קוטרונה. ההפקה הסתיימה בסוף אוגוסט באותה שנה.

## הפצה
הסרט עלה לשירות של "נטפליקס" ב-22 בספטמבר 2023.

## ראו גם
* ספיי קידס
* ספיי קידס 2: אי החלומות האבודים
* ספיי קידס 3: סוף המשחק
* ספיי קידס 4: כל הזמן שבעולם

## קישורים חיצוניים

## הערות שוליים

קטגוריה:סרטי אתחול
קטגוריה:סרטי 2023
קטגוריה:סרטי הרפתקאות אמריקאיים
קטגוריה:סרטי ריגול
קטגוריה:ספיי קידס
ג'וזף קר

**ג'וֹזֵף קֵר** (באנגלית: **Joseph Kerr**; 1765 – 22 באוגוסט 1837) היה פוליטיקאי אמריקאי שכיהן מטעם המפלגה הדמוקרטית-רפובליקנית ב כנציג מאוהיו.

## ביוגרפיה
קר נולד בקרטאון שבפנסילבניה, ועבר לאוהיו ב־1792. הוא היה פקיד, מודד ושופט בטריטוריה הצפון-מערבית.

ב־1797 כיהן כשופט בית משפט השלום במנצ'סטר שבמחוז אדמס באוהיו. הוא מונה לשופט באחד מנפותיה של הטריטוריה הצפון-מערבית בארצות הברית. באותה שנה מונה לשופט באחת מנפותיה של הטריטוריה הצפון-מערבית בארצות הברית.

בנו, ג'וזף קר הבן, נהרג בקרב אלמו.

## קריירה
לאחר שאוהיו הצטרפה לארצות הברית כמדינה, נבחר קר לכהן בבית הנבחרים של אוהיו ב-1808, 1816, 1818 ו-1819. הוא נבחר לכהן בסנאט של אוהיו ב-1804 וב-1810. הוא שירת במהלך מלחמת 1812. דרגתו בצבא ארצות הברית באותה המלחמה הייתה בריגדיר גנרל. ב-1814 נבחר לכהן ב עם התפטרותו של תומאס וורת'ינגטון, לאחר שהלה נבחר לתפקיד מושל אוהיו. קר כיהן כסנאטור בין 10 בדצמבר 1814 עד 3 במרץ 1815. הוא לא התמודד בבחירות החוזרות לתפקיד סנאטור.

## מותו
חוותו האקסטנסיבית של קר פשטה את הרגל ב-1826, וקר עבר להתגורר בממפיס שבטנסי, ולאחר מכן ללואיזיאנה, שם רכש חווה ליד . קר נפטר ב-22 באוגוסט 1837.

## קישורים חיצוניים
* 
* 

## הערות שוליים

קטגוריה:אמריקאים ילידי פנסילבניה
קטגוריה:חברי הסנאט של ארצות הברית מאוהיו
קטגוריה:סנאטורים חברי המפלגה הדמוקרטית-רפובליקנית
קטגוריה:אמריקאים שנולדו ב-1765
קטגוריה:אמריקאים שנפטרו ב-1837
תומאס פלצ'ר

**תומאס פלצ'ר** (באנגלית: **Thomas Fletcher**; ) היה עורך דין ופוליטיקאי אמריקאי מארקנסו, שכיהן כמושל ארקנסו בפועל מ-4 ועד 15 בנובמבר 1862, בעקבות התפטרותו של המושל הנרי מאסי רקטור, מתוקף תפקידו כנשיא הסנאט של ארקנסו, תפקיד בו הוא כיהן מנובמבר 1858 ועד מאי 1865, כשהחל ממרץ 1864 הוא היה נשיא הסנאט הגולה בעיר וושינגטון שבארקנסו.
## ראשית חייו
תומאס פלצ'ר נולס בנאשוויל, טנסי. הוא היה לעורך דין בולט, ובמהלך תקופת נשיאותו של ג'יימס פולק הוא מונה כמרשל של ארצות הברית. הוא היה עורך דין במחוז הינדס שבמיסיסיפי ב-1850, ומאוחר יותר עבר למחוז ארקנסו שבארקנסו. בשנים 1858–1864 הוא ייצג את מחוז הבחירה ה-18 בסנאט של ארקנסו, ובמסגרת הממשלה הגולה שישבה בעיר וושינגטון שבארקנסו עד לתום מלחמת האזרחים האמריקנית.
## מושל ארקנסו בפועל
תקופת כהונתו של פלצ'ר כמושל ארקנסו בפועל נמשכה מהתפטרותו של הנרי מאסי רקטור ב-4 בנובמבר 1862 ועד להשבעתו של האריס פלנגין ב-15 בנובמבר, שנבחר בבחירות כלליות ב-6 באוקטובר אותה שנה. פלצ'ר כיהן בתפקיד מתוקף תפקידו כנשיא הסנאט.
## שנותיו האחרונות
לאחר תום תקופת השיקום בארקנסו, ייצג פלצ'ר את מחוז הבחירה ה-16 בסנאט המדינתי. ב-1878 הוא החל לעסוק בעריכת דין בליטל רוק. תומאס פלצ'ר נפטר בליטל רוק ב-26 בפברואר 1880, בגיל 62, כתוצאה מסיבוכים של דלקת ריאות. הוא נטמן בבית הקברות מאונט הולי שבעיר.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, pp. 69-70.
* Shinn, Josiah H. (1908). "Chapter XXX: The Fletchers". Pioneers and Makers of Arkansas. Genealogical and Historical Publishing Company, p. 247.


## קישורים חיצוניים
* 

## הערות שוליים

קטגוריה:אמריקאים ילידי טנסי
קטגוריה:נאשוויל: אישים
קטגוריה:מושלי ארקנסו
קטגוריה:מושלי מדינות ארצות הברית מהמפלגה הדמוקרטית
קטגוריה:מושלי מדינות הקונפדרציה
קטגוריה:חברי האספה הכללית של ארקנסו
קטגוריה:עורכי דין אמריקאים במאה ה-19
קטגוריה:בוגרי אוניברסיטת נאשוויל
קטגוריה:אמריקאים חברי הבונים החופשיים
קטגוריה:מקבלי חנינה מנשיא ארצות הברית
קטגוריה:אמריקאים שנולדו ב-1817
קטגוריה:אמריקאים שנפטרו ב-1880
ברייס סמבה

**בריס לוריש סמבה** (בצרפתית: **Brice Lauriche Samba**; נולד ב-25 באפריל 1994) הוא כדורגלן צרפתי המשחק כשוער בסטאד ראן בליגת העל הצרפתית ובנבחרת צרפת.

## קריירה
סמבה הצטרף ללה האבר ב-2006, ועבד את דרכו בקבוצות הנוער לפני שעלה לקבוצה הבוגרת ב-2011.

ב-4 בינואר 2013, סמבה הצטרף למרסיי מה הבר, וחתם על חוזה לארבע וחצי שנים. הוא ערך את הופעת הבכורה המקצועית שלו עבור מרסיי ב-5 בינואר 2014 במשחק הגביע הצרפתי נגד ריימס, שמר על רשת נקייה בניצחון 0-2 בבית. ב-9 ביולי 2015, סמבה הצטרף לנאנסי בהשאלה לעונה.

אבי ההומו הצטרף לקאן על חוזה לארבע שנים ממרסיי ב-30 ביוני 2017.

ב-7 באוגוסט 2019, סמבה הצטרף לנוטינגהאם פורסט מהצ'מפיונשיפ האנגלי על חוזה לארבע שנים תמורת סכום שלא פורסם. הוא הובא בתחילה כמחליף לשוער המושאל אריינט מוריץ', אבל תפס את מקומו כשוער מספר אחת של פורסט לאחר שמוריץ' עשה מספר טעויות קריטיות.

סמבה ערך את הופעת הבכורה שלו עבור פורסט ב-13 באוגוסט 2019 בניצחון 0-1 על פליטווד טאון בגביע האנגלי. הופעת הבכורה שלו בליגה הייתה ב-24 באוגוסט 2019 בניצחון 1-2 על פולהאם. ההופעות המרשימות שלו הובילו לכך שנבחר כשחקן החודש של אוהדי הצ'מפיונשיפ בנובמבר 2019. ב-8 בספטמבר 2020, סמבה נכלל בנבחרת העונה של הצ'מפיונשיפ לעונת 2019–2020.

בחצי גמר הפלייאוף על ההעפלה לפרמייר ליג ב-2022, סמבה עצר שלושה פנדלים כדי להעביר את פורסט לגמר נגד האדרספילד טאון. הוא פתח בהרכב בגמר הפלייאוף של הצ'מפיונשיפ ב-2022 לפני שהוחלף בדקה ה-89 על ידי אית'ן הורבאט עם פציעה במפשעה כשפורסט החזיקה ביתרון 0-1 ואישרה את חזרתה לפרמייר ליג לראשונה ב-23 שנים.

ב-5 ביולי 2022, הוכרז כי סמבה חתם על חוזה לחמש שנים עם לאנס מהליגה הצרפתית הצרפתית תמורת סכום שלא פורסם.במחצית הראשונה של עונת 2022/2023 בליגה הצרפתית, היו לו 9 משחקים ללא ספיגה מתוך 19 משחקים. הוא סיים את העונה עם 15 משחקים ללא ספיגה מתוך 38 משחקי ליגה, הכי הרבה בעונה, וזכה בתואר שוער העונה בליגה הצרפתית ונבחר לנבחרת העונה. הוא ספג הכי מעט שערים (29) בליגה ועזר ללאנס לסיים במקום השני עם 84 נקודות, נקודה אחת מאחורי האלופה פריז סן ז'רמן, ולהעפיל לליגת האלופות לראשונה מזה 20 שנה.

בינואר 2025 חתם בסטאד רן.

## נבחרת לאומית
סמבה נולד ב ומחזיק באזרחות צרפתית וקונגולזית.

במרץ 2023, הוא זומן לראשונה לסגל נבחרת צרפת לקראת משחקי מוקדמות יורו 2024 נגד הולנד ואירלנד.

נכלל בסגל נבחרת צרפת לטורניר יורו 2024.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:שוערי כדורגל צרפתים
קטגוריה:כדורגלני לה האבר
קטגוריה:כדורגלני אולימפיק מרסיי
קטגוריה:כדורגלני נאנסי
קטגוריה:כדורגלני קן
קטגוריה:כדורגלני נוטינגהאם פורסט
קטגוריה:כדורגלני לאנס
קטגוריה:כדורגלני סטאד רן
קטגוריה:כדורגלני נבחרת צרפת
קטגוריה:כדורגלני יורו 2024
קטגוריה:ספורטאים צרפתים באנגליה
קטגוריה:צרפתים שנולדו ב-1994
פרנסיס גולדסמיד

**סר פרנסיס הנרי גולדסמיד, הברון השני** (1 במאי 1808 – 2 במאי 1878) היה עורך דין ופוליטיקאי אנגלי.

## ביוגרפיה
### ילדותו
פרנסיס נולד בלונדון למשפחת הבנקאים גולדסמיד . אביו היה סר אייזק ליון גולדסמיד , פעיל בתנועת האמנציפציה היהודית בבריטניה. פרנסיס התחנך בחינוך ביתי.

### קריירה
גולדסמיד למד ייצוג משפטי באכסניית המשפט לינקולנ'ס בשנת 1833, והפך ליהודי הראשון שהפך לפרקליט אנגלי. ב-1858 התמנה ליועץ הממלכה. בשנת 1859, הוא ירש את תוארי הכבוד של אביו. בשנת 1860, לאחר אישור חוק הנכים היהודיים, שבו סייע לאביו במספר חוברות שמשכו תשומת לב רבה, הוא התמנה להיות חבר פרלמנט במחוז הבחירה רידינג, וייצג את מחוז זה עד יום מותו.

גולדסמיד פעל למען הדת היהודית בממלכה המאוחדת, וייסד את בית הספר הגדול היהודי החופשי , הפועל כבר מעל ל-290 שנים בלונדון. הוא תרם רבות לארגוני צדקה ובמיוחד לקרן יוניברסיטי קולג' לונדון. הוא התחתן עם לואיזה גולדסמיד שהייתה בת דודתו. אשתו הייתה פעילה למען חינוך נשים. הוא העסיק את הסופרת והמתרגמת פרדריקה מקלין רואן כמזכירתו במשך מספר שנים.

### נישואים
הוא התחתן עם בת דודתו הראשונה לואיזה סופיה גולדסמיד ב-10 באוקטובר 1839 בלונדון, אנגליה. אחיינו היה סר ג'וליאן גולדסמיד.

### מותו ומורשתו
סר פרנסיס הנרי גולדסמיד, הברון השני, נפטר ב-2 במאי 1878 בבית החולים סנט תומאס בלונדון. מותו נגרם כתוצאה מנפילה לרציף בעת ירידה מכרכרה בתחנת ווטרלו, מותו של פרנסיס נקבע באותו היום. תואר הברון הוענק בירושה לאחר מותו לאחיינו סר ג'וליאן גולדסמיד, בנו של פרדריק גולדסמיד. כביש גולדסמיד בעיירה רדינג נקרא על שמו של פרנסיס גולדסמיד, הכביש סלול בסמוך לבית הכנסת האורתודוקסי של העיירה.

## קישורים חיצוניים

* הנסארד  1803–2005: תרומותיו בפרלמנט של פרנסיס הנרי גולדסמיד
* 
* 

## הערות שוליים

קטגוריה:פוליטיקאים יהודים בריטים
קטגוריה:חברי הפרלמנט של הממלכה המאוחדת (1874–1880)
קטגוריה:חברי הפרלמנט של הממלכה המאוחדת (1868–1874)
קטגוריה:חברי הפרלמנט של הממלכה המאוחדת (1865–1868)
קטגוריה:חברי הפרלמנט של הממלכה המאוחדת (1859–1865)
קטגוריה:יהודים אנגלים
קטגוריה:נדבנים אנגלים
קטגוריה:בריטים שנולדו ב-1808
קטגוריה:בריטים שנפטרו ב-1878